NDI JESU KRISTU 
EGA ANOPONESA 


Unozobara mukororo, newe unozodudza zina rake kuti 
Jesu, ngokuti ndiye unozoponesa vanhu vake kubva 
kuzvishaishi zvavo. Mateu 1:21 


Ngokuti Mwari wakaida nyika kudai, wakapa mwana 
wake wakabarwa ari ega, kuti veshe vanomutenda 
vasafa asi vaone kupona kusikaperi. Johani 3:16 


Jesu wakati kwaari, “Ndini njira, gwinyiso nokupona.” 
Akuna unouya kunababa, asi ngepandiri. Johani 14:6 


ngokuti akuna rimweni zina pashi pedenga rakapuwa 
anhu, rekuti tingaponeswa ndiro. Mabasa 4:12 


Ngokuti kutanga kweshe ndakapa kwomuri izvo 
zvendakaashirawo, kuti Kristu wakafira zvishaishi 
zvedu kudai ngezvakanyorwa; uye kuti akavigwa, uye 
kuti akamuka ngezuva rechitatu sezvakanyorwa: 

1 VaKorinte 15:3-4 


Mwaari tine rudzikinuro kubudikidza nge W + 


ngazi yake, kurekererwa kwe zvishaishi 
zvedu, kudai nge upfumi hwe nyasha 
dzake. VaEfeso 1:7 


And the gospel must first be published 
among all nations. MARK 13:10 


Kune chokwadi china chatinofanira kunyatsozwisisa: 

1. Mwari vanokuda maningi. 

Anoda kuti uwane kupona kusikaperi kudenga naye. 

Ngokuti Mwari wakaida nyika kudai, wakapa mwana wake 
wakabarwa ari ega, kuti veshe vanomutenda vasafa asi vaone 
kupona kusikaperi. Johani 3:16 

Anoda kuti uve ngeupenyu hwakawanda uye hunokosha naye. 
Mbavha inouya kuzoba, kuuraya, nokuparadza. Inini ndakauya 
kuti vaone kupona, kuti vaonezve kakurutu. Johani 10:10 


Pasinei nezviro zviripo, vazhinji avaoni upenyu hunokosha uye 
avazii kuti vane upenyu husingaperi ngekuti... 

2. Munthu une zvishaishi ngekuzvarwa. Ndiyo ndaa 
akaparadzaniswa naMwari. 

Veshe vakashaisha. 

Ngokuti veshe vakashaisha, vakaperera uthende hwaMwari; 
VaRoma 3:23 

Ngokuti kuda mare ndiwo mudzi wezvakashata zveshe... 

1 Timotio 6:10 

Mubairo wezvishaishi rufu. 

Ngekuti mubairo wezvishaishi rufu... VaRoma 6:23 


Bhaibheri rinonyatsojekesa mihlobo miviri ye rufu: 

e Kufa kwenyama 

Kudai ngezvakaemeswa kuvanhu kuti vafe kamwe, ngesure 
kweizvi kutongwa. Vaheberi 9:27 

e Kufa kwemweya kana kuparadzana naMwari zvachose 
mugehena 

Asi vanothya, nevasikatendi, nevanonyangadza, nevaurayi, 
nevafebi, nevaroyi, nevanodira miedzaniso, nevanyepi veshe, 
vanozowana mugove wavo munyanza inobaka mwoto 
nesafuri, ndikwo rufu rwechipiri. Zvakazarurwa 21:8 


Kana munhu akaparadzana naMwari nekuda kwechivi chake, 
chii chinogadziriswa dambudziko iri? Tinonyanya kufunga kuti 
mhinduro ndedzekuti: chitendero, mishando yakanaka, uye 
maitiro akanaka. Asi pane mhinduro imwe chete kubva kuna 
Mwari. 

3. Jesu Kristu ndiye ega njira inoenda kudenga. 

Izvi ndizvo zvinoziiswa ndiMwari. 

Jesu wakati kwaari, “Ndini njira, gwinyiso nokupona.” Akuna 
unouya kuna Mwari baba, asi kubudikidza ndini. Johani 14:6 


Wakabhadhara chirango chakadzara nge ndaa ye zvishaishi 
zvedu. 

Ngokuti Kristu naye wakatambudzika kamwe nge ndaa ye 
zvishaishi, wakarurama nge ndaa ye vasikazi kururama, kuti 
atiunze kuna Mwari, wakaurawa munyama, asi wakararamidzwa 
nge Mweya. 1 Petro 3:18 

Mwaari tine rudzikinuro kubudikidza nge ngazi yake, 
kurekererwa kwe zvishaishi zvedu, kudai nge upfumi hwe 
nyasha dzake. VaEfeso 1:7 

Une chigondiso chekupona kusikaperi. 

lye unotenda mukororo une kupona kusikaperi. Nouwo 
usikatendi mukororo, aazooni kupona; asi kutsamwa kwaMwari 
kunogara pamusoro pake. Johani 3:36 

Ngokuti mubairo wezvishaishi rufu; asi chipo chaMwari upenyu 
husingaperi munajesu Kristu Ishe wedu. VaRoma 6:23 


4. Tinofanira kugonda muna Jesu Kristu kuti tiponeswe. 
Ruponeso rwedu runoitika ngenyasha dzaMwari kuburikidza 
ngekutenda muna Jesu Kristu. 

Ngokuti ngenyasha makaponeswa kubudikidza ngekugonda; 
nazvo azvizi kubve kwemuri, asi chipo chaMwari, azvizi kubve 
mumishando, kuti kusaapo naumwe ungaganza. VaEfeso 2:8-9 
Ngokuti weshe unozodaidza zina raMambo unozoponeswa. 
VaRoma 10:13 


Mukumbiro weMutadzi 

Namata izvi ngekugonda: 

Ishe Jesu, ndinotenda zvikuru nekundida. Ndinobvuma kuti ndiri 
mutadzi uye ndinokumbira ruregerero. Ndinobonga yaemho nge 
kufa kwenyu pamuchinjiko, kuvigwa, ne kumuka kwenyu 
kubhadhara zvishaishi zvangu zveshe. Ndinovimba nemwi salshe 
nemuponesi wangu. Ndinoashira chipo chenyu cheupenyu 
husingaperi uye ndinopa hupenyu hwangu kwamuri. Ndibatsirei 
kuti nditeerere mipango yenyu yese uye ndifadzwe pamberi 
penyu. Ameni. 


Kana wakavimba najesu Kristu, zvinotevera zvakaitika kwauri: 
e Zvino, une kupona kusingaperi naMwari. 

Izvi ndizvo zvinoda uwo wakandituma, kuti weshe unoona 
Mukororo, echimutenda, aone kupona kusikaperi, neni 
ndinozomumusa ngezuva rekupeisira. Johani 6:40 

e Zvishaishi zvako zveshe zvakabhadharwa nekurekererwa. 
(yakapfuura, yazvino, ramangwana) 

Asi uyu munhu, apo aiya mudiro umwe ngendaa yezvishaishi 
mhera nariini, wakagara pashi ngokumudyo kwaMwari; 
Vaheberi 10:12 

e Uri chisikwa chitsva pamberi paMwari. Ndiwo mavambo 
ehupenyu hwako hutsva. 

Ndizvo kudai munhu uri munaKristu, chisikwa chitsva; ringirai, 
zviro zveshe zvaitwa zvitsva. 2 VaKorinto 5:17 

e Wakaita mwana waMwari. 

Asi avo veshe vakamuashira, wakavapa simba kuti vaite vana 
vaMwari, avo vanotenda ngezina rake. Johani 1:12 


Mishando yakanaka haisi njira yekuti tiponeswe, asi chiratidzo 
kana muchero wekuponeswa kwedu. 

Ngokuti isusu tiri mushando wake, takasikwa munaKristu Jesu 
kuti tiite mishando yakanaka, yaakagara akanasirira Mwari kuti 
tihambe ndiyo. VaEfeso 2:10 

Mwari nga kukomborere! 


